《袁磢秋主政枉诗见赠次韵答之并效其体》
清代·王颂蔚

高三十五今宿草，畴昔屡道袁生奇。薢茩学人适我愿，俶傥诗史非君谁。

抢枋奚恤鸴鸠笑，栖棘祇怜鸾凤姿。正赖使图订方国，漫将海枣斥安期。

作者简介：（?—1896）江苏长洲人，字芾卿，号蒿隐，初名叔炳。光绪六年进士。官户部郎中，补军机章京。有《写礼庼文集》、《读碑记》、《古书经眼录》、《明史考證捃逸》。